abstrakt tenkning
Store norske leksikon,Psykologi,Kognitiv psykologi
Abstrakt tenkning er tenkning som innebærer at enkeltting eller fenomener oppfattes eller beskrives generelt, prinsipielt og tidløst.
Abstrakt tenkning skilles fra konkret tenkning. En banan kan beskrives abstrakt som «frukt», eller mer konkret som noe man spiser. Å ‹‹dra på ferie›› er en abstrakt beskrivelse, en beskrivelse man gjerne velger når man snakker om ferien neste år. Hvis ferien er nært forestående, kan man være mer konkret: ‹‹Vi drar til Kreta på ferie i morgen››.Skillet abstrakt-konkret gjenfinnes mange deler av psykologien (se eksempelvis construal level-teori).Ved visse typer psykiske lidelser og hjerneskader, særlig de som rammer frontallappen, vil evnen til abstrakt tenkning svekkes. I stedet blir konkret tenkning mer fremtredende. Les mer i Store norske leksikon tenkning psykologi